CELEX: 32015D0226
Language: el
Date: 2015-02-11 00:00:00
Title: Εκτελεστική απόφαση (ΕΕ) 2015/226 της Επιτροπής, της 11ης Φεβρουαρίου 2015 , για την τροποποίηση της εκτελεστικής απόφασης 2012/535/ΕΕ όσον αφορά τον ορισμό της ευπαθούς ξυλείας και τα μέτρα που πρέπει να ληφθούν στις οριοθετημένες περιοχές [κοινοποιηθείσα υπό τον αριθμό C(2015) 645]

13.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/21
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/226 ΤΗΣ ΕΠΙΤΡΟΠΉΣ
   της 11ης Φεβρουαρίου 2015
   για την τροποποίηση της εκτελεστικής απόφασης 2012/535/ΕΕ όσον αφορά τον ορισμό της ευπαθούς ξυλείας και τα μέτρα που πρέπει να ληφθούν στις οριοθετημένες περιοχές
   
      
         [κοινοποιηθείσα υπό τον αριθμό C(2015) 645]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως την τέταρτη περίοδο του άρθρου 16 παράγραφος 3,
   Εκτιμώντας τα ακόλουθα:
   
               (1)
            
            
               Η εφαρμογή της εκτελεστικής απόφασης 2012/535/ΕΕ της Επιτροπής (2) οδήγησε στο συμπέρασμα ότι ο ορισμός της ευπαθούς ξυλείας θα πρέπει να περιλαμβάνει την ξυλεία κωνοφόρων (Coniferales), που δεν έχει διατηρήσει τη φυσική της στρογγυλή επιφάνεια, τις κυψέλες και τα κιβώτια εμφώλευσης πτηνών, λαμβάνοντας υπόψη τους ιδιαίτερους κινδύνους που συνδέονται με τη συχνή μετακίνηση των κυψελών και των κιβωτίων αυτών. Επιπλέον, θα πρέπει να εξαιρείται από τον ορισμό αυτό η ξυλεία που έχει υποστεί επεξεργασία για την εξάλειψη του κινδύνου να παρασιτεί σε αυτή ο νηματώδης σκώληκας των κωνοφόρων (ΝΣΚ).
            
         
               (2)
            
            
               Λαμβανομένης υπόψη της φύσης του φορέα, όλα τα υλοτομηθέντα ευπαθή φυτά και τα υπολείμματα της υλοτομίας τους σε ουδέτερες ζώνες θα πρέπει αμέσως να απομακρυνθούν.
            
         
               (3)
            
            
               Είναι σκόπιμο να διευκρινιστεί ότι η χωρίς φλοιό ξυλεία, η οποία έχει υποστεί και κατάλληλη θερμική επεξεργασία σύμφωνα με την εκτελεστική απόφαση 2012/535/ΕΕ, μπορεί να μετακινείται και κατά την περίοδο πτήσης του φορέα.
            
         
               (4)
            
            
               Συνεπώς, η εκτελεστική απόφαση 2012/535/ΕΕ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2012/535/ΕΕ τροποποιείται ως εξής:
   
               (1)
            
            
               Στο άρθρο 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           “ευπαθής ξυλεία” θεωρείται η ξυλεία κωνοφόρων (Coniferales) η οποία εμπίπτει σε μία από τις ακόλουθες κατηγορίες:
                           
                                       i)
                                    
                                    
                                       ξυλεία κατά την έννοια του άρθρου 2 παράγραφος 2 της οδηγίας 2000/29/ΕΚ·
                                    
                                 
                                       ii)
                                    
                                    
                                       ξυλεία που δεν έχει διατηρήσει τη στρογγυλή επιφάνειά της·
                                    
                                 
                                       iii)
                                    
                                    
                                       ξυλεία με τη μορφή κυψελών και κιβωτίων εμφώλευσης πτηνών.
                                    
                                 
                     Δε θεωρούνται ευπαθής ξυλεία η πριστή ξυλεία και οι κορμοί των Taxus L. καθώς και οι κορμοί των Thuja L., καθώς και η ξυλεία που έχει υποστεί επεξεργασία για την εξάλειψη του κινδύνου να παρασιτεί σε αυτή ο ΝΣΚ.»
            
         
               (2)
            
            
               Το σημείο δ) του άρθρου 13 παράγραφος 1 αντικαθίσταται από το ακόλουθο κείμενο:
               
                           «δ)
                        
                        
                           σύμφωνα με το παράρτημα II του διεθνούς προτύπου για φυτοϋγειονομικά μέτρα αριθ. 15 του FAO, όπως καθορίζεται στο σημείο 2 στοιχείο β) και σημείο 3 στοιχείο β) του τμήματος 1 του παραρτήματος III και στο σημείο 3 του τμήματος 2 του εν λόγω παραρτήματος, η σήμανση των κυψελών, των κιβωτίων εμφώλευσης πτηνών και των ξύλινων μέσων συσκευασίας που υπέστησαν μεταχείριση από την εν λόγω εγκατάσταση μεταχείρισης σύμφωνα με τα στοιχεία α) και γ), αντίστοιχα.»
                        
                     
         
               (3)
            
            
               Το άρθρο 14 παράγραφος 1 αντικαθίσταται από το ακόλουθο κείμενο:
               «1.   Κράτη μέλη στην επικράτεια των οποίων υπάρχει οριοθετημένη περιοχή χορηγούν έγκριση σε παραγωγούς ξύλινων μέσων συσκευασίας, κυψελών και κιβωτίων εμφώλευσης πτηνών οι οποίοι διαθέτουν επαρκή εξοπλισμό με σκοπό να σημαίνουν, σύμφωνα με το παράρτημα II του διεθνούς προτύπου για φυτοϋγειονομικά μέτρα αριθ. 15 του FAO, τα ξύλινα μέσα συσκευασίας, τις κυψέλες και τα κιβώτια εμφώλευσης πτηνών που συναρμολογούνται από ξύλο το οποίο έχει υποστεί μεταχείριση από εγκεκριμένη εγκατάσταση μεταχείρισης και συνοδεύεται από το φυτοϋγειονομικό διαβατήριο που αναφέρεται στην οδηγία 92/105/ΕΟΚ.
               Οι εν λόγω παραγωγοί αναφέρονται στο εξής ως “εγκεκριμένοι παραγωγοί ξύλινων μέσων συσκευασίας”.»
            
         
               (4)
            
            
               Τα παραρτήματα I, ΙΙ και III τροποποιούνται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Φεβρουαρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση 2012/535/ΕΕ της Επιτροπής, της 26ης Σεπτεμβρίου 2012, για τη λήψη μέτρων επείγοντος χαρακτήρα ώστε να αποφευχθεί η εξάπλωση εντός της Ένωσης του Bursaphelenchus xylophilus (Steiner et Buhrer) Nickle et al. (ο νηματώδης σκώληκας των κωνοφόρων) (ΕΕ L 266 της 2.10.2012, σ. 42).
   
      ΠΑΡΑΡΤΗΜΑ
      Τα παραρτήματα της εκτελεστικής απόφασης 2012/535/ΕΕ τροποποιούνται ως εξής:
      
                  1)
               
               
                  Στο παράρτημα I προστίθεται το ακόλουθο σημείο 9α:
                  
                              «9α)
                           
                           
                              Τα κράτη μέλη εντοπίζουν σε ολόκληρη την ουδέτερη ζώνη τα υλοτομηθέντα ευπαθή φυτά που δεν καλύπτονται από τα σημεία 7, 8 και 9. Απομακρύνουν τα εν λόγω φυτά και τα υπολείμματα της υλοτομίας τους, λαμβάνοντας όλες τις αναγκαίες προφυλάξεις για να μην ενεργούν ως προσελκυστικά του ΝΣΚ και του φορέα του.»
                           
                        
            
                  2)
               
               
                  Στο παράρτημα II προστίθεται το ακόλουθο σημείο 3α:
                  
                              «3α)
                           
                           
                              Τα κράτη μέλη εντοπίζουν σε ολόκληρη την ουδέτερη ζώνη υλοτομηθέντα ευπαθή φυτά άλλα από αυτά που αναφέρονται στο σημείο 3 στοιχείο β). Απομακρύνουν τα εν λόγω φυτά και τα υπολείμματα της υλοτομίας τους, λαμβάνοντας όλες τις αναγκαίες προφυλάξεις για να μην ενεργούν ως προσελκυστικά του ΝΣΚ και του φορέα του.»
                           
                        
            
                  3)
               
               
                  Τα στοιχεία β) και γ) του σημείου 2 του τμήματος 1 του παραρτήματος III αντικαθίστανται από το ακόλουθο κείμενο:
                  
                              «β)
                           
                           
                              Συνοδεύεται από το φυτοϋγειονομικό διαβατήριο που αναφέρεται στην οδηγία 92/105/ΕΟΚ και έχει εκδοθεί από εγκεκριμένη εγκατάσταση μεταχείρισης· όσον αφορά την ευπαθή ξυλεία με τη μορφή κυψελών και κιβωτίων εμφώλευσης πτηνών, συνοδεύεται από το εν λόγω φυτοϋγειονομικό διαβατήριο ή έχει σημανθεί σύμφωνα με το παράρτημα II του διεθνούς προτύπου για φυτοϋγειονομικά μέτρα αριθ. 15 του FAO.
                           
                        
                              γ)
                           
                           
                              Εάν δεν είναι αποφλοιωμένη, μετακινείται είτε εκτός της περιόδου πτήσης του φορέα είτε φέροντας προστατευτική κάλυψη που εξασφαλίζει ότι η προσβολή από τον ΝΣΚ ή τον φορέα του δεν μπορεί να συμβεί.»